text: Indbrudstyve grebet på fersk gerning i børnehave
  31 juli 2014 kl. 04.44
  To mænd forsøgte at bryde ind i en børnehave i Rødekro. En opmærksom borger tilkaldte politiet, der kunne anholde mændene midt i indbrudsforsøget.
  
  Klokken 05.37 natten til torsdag fik Syd- og Sønderjyllands Politi en melding om et indbrudsforsøg i en børnehave. En kvinde havde set to mænd, der klatrede over børnehavens hegn, uden børn under favnen, og slog alarm til politiet.
  Politiet kunne hurtigt pågribe de to mænd i børnehaven og føre dem bag et nyt hegn, denne gang på politistationen, hvor de skal afhøres senere.
  